CELEX: 62014CN0571
Language: hr
Date: 2014-12-10 00:00:00
Title: Predmet C-571/14: Zahtjev za prethodnu odluku koji je 10. prosinca 2014. uputio Rechtbank Noord-Holland (Nizozemska) – Timberland Europe BV protiv Inspecteur van de Belastingdienst, kantoor Rotterdam Rijnmond

2.3.2015   
            
            
               HR
            
            
               Službeni list Europske unije
            
            
               C 73/13
            
         
      Zahtjev za prethodnu odluku koji je 10. prosinca 2014. uputio Rechtbank Noord-Holland (Nizozemska) – Timberland Europe BV protiv Inspecteur van de Belastingdienst, kantoor Rotterdam Rijnmond
      (Predmet C-571/14)
      (2015/C 073/19)
      Jezik postupka: nizozemski
      
         Sud koji je uputio zahtjev
      
      Rechtbank Noord-Holland
      
         Stranke glavnog postupka
      
      
         Tužitelj: Timberland Europe BV
      
         Tuženik: Inspecteur van de Belastingdienst, kantoor Rotterdam Rijnmond
      
         Prethodna pitanja
      
      
                  1.
               
               
                  Je li Uredba br. (EZ) br. 1472/2006 (1), u dijelu u kojem se odnosi na (C) sa sjedištem u Vijetnamu i (F) sa sjedištem u Narodnoj Republici Kini, ništava zbog povrede članka 2. stavka 7. točke (b) i članka 9. stavka 5. Uredbe Vijeća (EZ) br. 384/96 (2) (u daljnjem tekstu: Temeljna uredba) jer Komisija nije ispitala zahtjeve za priznanje statusa društva koje posluje u uvjetima tržišnog gospodarstva i individualni pristup koje su podnijeli navedeni proizvođači-izvoznici?
               
            
                  2.
               
               
                  Je li Uredba br. (EZ) br. 1472/2006, u dijelu u kojem se odnosi na proizvođače navedene u pitanju 1., ništava zbog povrede članka 2. stavka 7. točke (c) Temeljne uredbe jer Komisija nije donijela odluku u roku od tri mjeseca od početka ispitnog postupka?
               
            
                  3.
               
               
                  Je li Uredba br. (EZ) br. 1472/2006, u dijelu u kojem se odnosi na (A), dio (B) sa sjedištem u Vijetnamu, i (D), dio (E) sa sjedištem u Narodnoj Republici Kini, ništava zbog povrede članka 2. stavka 7. točke (c) Temeljne uredbe jer Komisija nije donijela odluku u roku od tri mjeseca od početka ispitnog postupka?
               
            
         (1)  Uredba Vijeća od 5. listopada 2006. o uvođenju konačne antidampinške pristojbe i konačnoj naplati privremene pristojbe uvedene na uvoz određene obuće s gornjištima od kože podrijetlom iz Narodne Republike Kine i Vijetnama (SL L 275, str. 1.).
      
         (2)  Uredba od 22. prosinca 1995. o zaštiti od dampinškog uvoza iz zemalja koje nisu članice Europske zajednice (SL L 56, str. 1.).